b'\n_START_ARTICLE_\nAsimilare (sociologie)\n_START_PARAGRAPH_\n\xc3\x8en sociologie asimilarea este definit\xc4\x83 prin preluarea a culturii, obiceiurilor, datinilor, portului \xc8\x99i limbii majorit\xc4\x83\xc8\x9bii de c\xc4\x83tre un individ, o grup\xc4\x83 de indivizi sau o minoritate a popula\xc8\x9biei, prin piederea tr\xc4\x83s\xc4\x83turilor ini\xc8\x9biale, caracteristice minorit\xc4\x83\xc8\x9bii respective._NEWLINE_Asimilarea poate fi natural\xc4\x83 (prin convie\xc8\x9buire o perioad\xc4\x83 mai lung\xc4\x83 de timp) sau for\xc8\x9bat\xc4\x83 (urm\xc4\x83rit\xc4\x83 prin m\xc4\x83suri ale statului, m\xc4\x83suri care \xc3\xaentr-o democra\xc8\x9bie sunt considerate abuzive)._NEWLINE_Lista clasic\xc4\x83 a m\xc4\x83surilor abuzive care vizeaz\xc4\x83 desfiin\xc8\x9barea na\xc8\x9bionalit\xc4\x83\xc8\x9bilor prin asimilare for\xc8\x9bat\xc4\x83 este lung\xc4\x83. Aceste m\xc4\x83suri cuprind o gam\xc4\x83 diversificat\xc4\x83 de metode re\xc3\xaenviate \xc8\x99i aplicate periodic \xc3\xaen decursul anilor, inclusiv \xc3\xaen perioada na\xc8\x9bional-comunismului ceau\xc8\x99ist. De la interdic\xc8\x9bia folosirii numelor localit\xc4\x83\xc8\x9bilor \xc3\xaen publica\xc8\x9biile na\xc8\x9bionalit\xc4\x83\xc8\x9bilor \xc8\x99i a inscrip\xc8\x9biilor bilingve \xc8\x99i de la obligativitatea pred\xc4\x83rii istoriei sau geografiei numai \xc3\xaen limba oficial\xc4\x83 a statului \xc8\x99i p\xc3\xa2n\xc4\x83 la suprimarea \xc3\xaenv\xc4\x83\xc8\x9b\xc4\x83m\xc3\xa2ntului \xc3\xaen limba minorit\xc4\x83\xc8\x9bilor, a culturii tradi\xc8\x9bionale, a vie\xc8\x9bii religioase \xc8\x99i a obiceiurilor specifice. _NEWLINE_A nu se confunda cu integrare (sociologie), care reprezint\xc4\x83 apari\xc8\x9bia unor elemente \xc8\x99i tr\xc4\x83s\xc4\x83turi comune \xc3\xaentre grup\xc4\x83 sau minoritate \xc8\x99i majoritatea popula\xc8\x9biei locale, ca de exemplu: valori sociale,  mod de trai, mod de munc\xc4\x83 \xc8\x99i altele, care conduc la o convie\xc8\x9buire civilizat\xc4\x83, f\xc4\x83r\xc4\x83 necesitatea asimil\xc4\x83rii.\n_START_SECTION_\nInfluen\xc8\x9b\xc4\x83 cultural\xc4\x83\n_START_PARAGRAPH_\nO localitate (stat sau etnie) poate adopta spontan o cultur\xc4\x83 diferit\xc4\x83 datorit\xc4\x83 semnifica\xc8\x9biei sale politice sau superiorit\xc4\x83\xc8\x9bii con\xc8\x99tiente. Unul dintre primele cazuri este adoptarea treptat\xc4\x83 a limbii \xc8\x99i culturii latine de c\xc4\x83tre majoritatea popoarelor \xc3\xaenrobite._NEWLINE_Asimilarea cultural\xc4\x83 poate ap\xc4\x83rea din \xc3\xaent\xc3\xa2mplare sau din for\xc8\x9b\xc4\x83. O cultur\xc4\x83 poate adapta \xc3\xaen mod spontan o cultur\xc4\x83 diferit\xc4\x83 sau o cultur\xc4\x83 care este mai veche \xc8\x99i mai bogat\xc4\x83 sau poate uni cu for\xc8\x9ba culturi mai slabe. Termenul "asimilare" este foarte des folosit \xc3\xaen leg\xc4\x83tur\xc4\x83 cu imigran\xc8\x9bii \xc8\x99i diferitele grupuri etnice care s-au stabilit pe terenuri noi. Cultura nou\xc4\x83 \xc8\x99i noile abord\xc4\x83ri ale originii culturii sunt ob\xc8\x9binute ca urmare a contactului \xc8\x99i a comunic\xc4\x83rii. Asimilarea presupune ca culturile relativ mai s\xc4\x83race tind s\xc4\x83 se comaseze cu o cultur\xc4\x83 unificat\xc4\x83.'